दरअसल, राज्य में सत्ताधारी तेलंगाना राष्ट्र समिति (टीआरएस) विधानसभा और लोकसभा चुनाव अलग-अलग कराए जाने में राजनीतिक लाभ देख रही है. टीआरएस प्रमुख और कार्यवाहक सीएम केसीआर चाहते हैं कि अचानक विधानसभा भंग करा दिए जाने से चुनाव की तैयारियों के लिए विपक्षी दलों को ज्यादा मौका न मिले. केसीआर को इस बात बखूबी एहसास है कि राज्य में आज की तारीख में विपक्ष के पास उनके बराबर का कोई भी नेता नहीं है. लोकसभा चुनाव से पहले विधानसभा चुनाव कराए जाने से उन्हें खासी मेहनत नहीं करनी पड़ेगी और अपनी छवि का राज्यस्तरीय चुनाव में फायदा उठा सकेंगे. लिहाजा टीआरएस प्रमुख केसीआर ऐसा रिस्क नहीं लेना चाहेंगे.